Rahvakogu | 1-2 kindlat päeva riigikoguliikmetele kohtumiseks/suhtlemiseks valijatega
Voolaid 23.01.2013
1-2 kindlat päeva riigikoguliikmetele kohtumiseks/suhtlemiseks valijatega
Kuigi idee sarnaneb pea üks-ühele Eesti NSV Ülemnõukogu saadikute kohtumistele "oma valijatega", on ettepanekul oma iva sees ja vääriks mingil kujul ka realiseerimist.
Miks mitte projekt?
Olen, muide, mõelnud võimalusele, et kui kohtumised valijatega on niikuinii seotud mingite kuludega, mida riigikogujatele kompenseeritakse, siis peaks selliseid asju rahastama nagu projekti. See võikski olla riigikogu projekt. Kohtumised valijatega, nt kord kuus reede õhtuti. Projekt jaguneks 16 osaks (maakonnad ja Tallinn). Need peaksid olema avalikud üritused, kus inimestega saavad kokku vastavast piirkonnast valitud riigikogujad.
"Abikõlblikud" kulud oleksid moderaatori palkamine, heli- ja videotehnika, catering, bänd... Nagu võite aru saada, pean silmas poolmeelelahutuslikus vormis üritust. Nö "Reklaamiklubi" formaat :)
Mis aga puutub kodanike vastuvõttu (sellises ametlikus kabinetisituatsioonis), siis sellel oleks ka jumet. Maavalitsustes eraldataks vastavad ruumid, piirkonna saadikud lepivad omavahel graafiku kokku, kabineti uksel on infosildid, teave on veebilehel.